text: Hærværksmand slår til igen
  13 februar 2011 kl. 11.44
  I nat blev der begået graffiti-hærværk på Vejle banegård. Signaturen er den samme som den på Jellingsten-hærværket: Gelwane.
  Hærværket blev opdaget ved 1.30-tiden i nat.
  Ordet Gelwane er blev sprøjtet flere steder på et toilet på Vejle banegård. 
  Farven er grøn ligesom den, der blev brugt ved hærværket på Jellingstenene.
  Der er også skrevet noget på loft og vægge, ligesom der er blevet sprøjtet tegningen af et lem på væggen.
  Hærværket ligner en amatør-udgave af graffiti.
  